Kymmenet lapset ja nuoret häiriköivät ja uhkailivat Vuosaaressa: Hätäkeskus ruuhkautui, poliisi kohdistaa alueelle lisäresursseja

Parvekkeille kiipeilyä, ostoskärryjen työntelyä ajotiellä, pullojen rikkomista ja uhkailua Aurinkolahdessa ja Columbuksessa.

Vuosaaren Aurinkolahti on suosittu uimaranta. Viime päivinä siellä ovat häiriköineet lapset ja nuoret.­

Kymmenet lapset ja nuoret ovat häiriköineet viime aikoina Vuosaaressa niin, että monien aikuisten mitta on täyttynyt. Tuorein tapaus sattui maanantaina illalla Aurinkolahdessa ja kauppakeskus Columbuksen ympäristössä, kun kymmenet lapset ja nuoret häiriköivät ja uhkailivat ihmisiä.